**UTSTILLINGSREGLEMENT NRF**

Godkjent på representantskapsmøte 12.januar 2019

Forslag til revidering 11.12.20

Forslag til revidering mars 2022

Forslag til revidering september 2022 – merket med rød tekst

(Forslagene som ble vedtatt på Representantskapsmøtet jfr Protokoll 2022 er satt inn uten markert tekst i rødt)

**1. Instruks for arrangør**

Arrangerende forening/klubb ordner godkjennelse av utstillingen hos de stedlige myndigheter og besørger utsendelse av innbydelse med opplysninger om burpenger og innleveringsfrister. Alle opplysninger om utstillingen bekjentgjøres på web minst 8 uker før utstillingen. Videre skal arrangerende forening sørge for at ingen uvedkommende har adgang til utstillingslokalet under bedømmelse, og at duene får god forpleining. Eventuelle syke duer skal fjernes fra utstillingslokalet og settes i egnet karantenerom. Temperaturen i lokalet bør ikke overstige +18 grader.

Arrangøren skal sørge for betryggende vakthold og låsing av utstillingslokalet, og dessuten påse at duer ikke blir tatt ut av burene av uvedkommende.

Forslag på dommere skal sendes Dommerringen innen 1. mai og før dommerne innbys. Dommerringen plikter å avgi svar innen 1. juli. I tilfelle uenighet om dommer i en rase, har NRF styre den avgjørende beslutningsmyndighet. Blir en oppsatt dommer forhindret fra å møte, velgerarrangerende forening stedfortreder i samråd med Dommerringen og eventuelt spesialklubb. Videre skal arrangerende forening sende liste til Dommerringen med antall påmeldte duer i de forskjellige raser, slik at denne kan godkjenne den endelig fordeling.

Arrangøren og NRF skal snarest sende sine premielister til Webredaktør.

Arrangøren skal i innbydelsen til dommerne presisere at dommerkritikk skal skrives innen avtalt tid.

Norske dommere godtgjøres kr 1.500,- pluss kr 15,- pr dømte due. Andre dommere betales iht avtale med arrangøren.

**2. Utstillingssystem**

NRFs utstillingssystem skal brukes på Landsutstilling og Høstutstilling. Kostnader som skal utføres av NRF dekkes av NRF.

**3. Instruks for deltaker**

Utstiller som ikke har betalt foreningskontingent har ikke rett til å delta.

Anmeldelser godtas bare dersom deltaker følger de bestemmelser som er kunngjort av arrangør og NRF. Det skal benyttes et godkjent innmeldingsskjema. Påmeldingsavgiften skal være arrangøren i hende før bedømmelsen starter. Den enkelte foreningen er ansvarlig for påmeldingsavgiften dersom et medlem ikke betaler. Alle duer skal være vaksinert og helseattest utfylt i hht gjeldende reglement.

Emballasje og merking: 1 due pr. rom, forsvarlig merket med ring og katalog nr. Duene blir sendt og utstilt på utstillerens risiko. All frakt betales av utstilleren. For sent ankomne duer kan settes utenfor bedømmelsen.

Innbetalte burpenger tilbakebetales ikke. Dersom duer ikke møter skal dette merkes tydelig på emballasjen og/eller ved spesiell meddelelse til arrangøren.

Duene må bære ring godkjent av NRF/EE, være av egen avl (med egen avl forstås at duen er født og oppvokst i eierens slag) og ikke være eldre enn 6 år. Innkjøpte duer kan stilles for bedømmelse, men ikke inngå i premiering.

Duene må ikke være farget, merket eller synlig pyntet. Utstilte duer som bærer preg av ulovlig pynting eller andre regelbrudd, taper retten til premie. I tvilstilfelle kan NRFs styre bestemme at duen holdes tilbake i opptil 6 uker på eierens ansvar.

Ved utstillingens slutt kan ingen duer fjernes fra burene før utstillingskomiteen har gitt sin tillatelse.

**4. Regler for premiering**

Premiering fra Forbundet på Landsutstillingen:

**Gullmedalje** - Tildeles due som oppnår 97 poeng, for Junior 96 eller 97 poeng. Gullbrikke på buret.

**Champion** - Tildeles beste due i hver rase hvor det er utstilt minimum 5 duer og duen oppnår minimum 97 poeng. Er det utstilt mer enn 15 duer i rasen, tildeles også Championat nr 2 til beste due i motsatt kjønn med minimum 97 poeng. Duen(e) velges ut av dommeren. Grønn sløyfe på buret.

**Gruppevinner** - Tildeles beste due i en gruppe med minimum 97 poeng. Duen velges ut av dommeren. I grupper med flere dommere avgjøres gruppevinneren innbyrdes av dommerne. Er det tvil skal Dommerringen inkluderes og avgjøre gruppevinneren. Dommere som selv har duer med i kåringen kan ikke være med på avgjørelsen. Gruppevinnere går videre til Best In Show utvelgelsen. Lilla sløyfe på buret.

**Best In Show** - Tildeles utstillingens beste due og velges blant Gruppevinnerne med 97p. Duen velges av dommerkollegiet. Ved kåring av Best In Show rangerer dommerne Gruppevinnerne fra nr. en og opp til det antall som deltar i kåringen. Duenes plassiffer summeres og duen med lavest sum vinner. Dommere som selv har duer med i kåringen kan ikke være med på rangeringen. Premie og banner.

**Norgesmester oppdrett**

1.Gull

Tildeles utstiller for beste trio (1,2 eller 2,1) i en rase.

Kun ungdyr (= duer fra de siste 2 års avl, vorteduer kan være 3 år gamle

NRF Gullplakett

Premie og Banner

2.Sølv

Tildeles utstiller for nestbeste trio i en rase.

Kun ungdyr (= duer fra de siste 2 års avl, vorteduer kan være 3 år gamle

NRF Sølvplakett

Premie og Banner

3.Bronse

Tildeles utstiller for tredjebeste trio i en rase.

Kun ungdyr (= duer fra de siste 2 års avl, vorteduer kan være 3 år gamle

NRF Bronseplakett

Premie og Banner

**Rangeringsordning ved poengsum likhet:**

1.2 går foran 2.1. Videre skilles det på poeng på enkelt due:

Ved lik poengsum rangeres innbyrdes fordeling av poeng. eks. (97+95+94) går foran (96+95+95)

Kjønn: hun foran han, ved fortsatt lik poengsum går høyere poeng på hunner foran.

Tegning: tegnet due foran ensfarget.

Varietet: sokker/ krone / kappe prioriteres slik at ved fortsatt lik

poengsum går variantene i den nevnte rekkefølgen foran.

**Norgesmester oppdrett Jr**

Tildeles beste junior utstiller for beste 2 ungdyr (= duer fra de siste 2 års avl, vorteduer kan være 3 år gamle) Par går foran – for øvrig samme plaketter som over

(Gull/Sølv/Bronse)

All premiering på Høst- og lokal-utstilling er arrangerende forenings ansvar.

Arrangerende klubb setter selv opp premier.

**EE medaljen**

Medaljen tildeles 1.1 ungdyr (vorteduer kan være 3 år gamle) med samme farge og tegning til den gruppen som står for tur.

Rotasjon: Norske Raser -Trommeduer -Vorteduer - Utenlandske Tomlere -

Strukturduer (2022) -Formduer -Mefikker -Pustere og kropperter -Fargeduer -Hønseduer